**Norges menneskrettighetssituasjon granskes gjennom FNs universelle periodiske gjennomgang (UPR)**

GENEVE (1. mai 2019) – FNs Menneskerettighetsråds arbeidsgruppe for universell periodisk gjennomgang, også kjent som Universal Periodic Review (UPR), gransker mandag 6. mai tilstanden i Norge for menneskerettigheter. Det er tredje gang Norge høres under denne prosessen, som er offentlig og kan følges på [webcast](http://webtv.un.org/).

Norge er ett av de 14 landene som skal vurderes av UPR-arbeidsgruppen under den kommende sesjonen, som finner sted fra 6. til 17. mai. Norges [første og andre](https://www.ohchr.org/EN/HRBodies/UPR/Pages/NOindex.aspx) UPR-vurderinger fant sted i henholdsvis desember 2009 og april 2014.

Dokumentene som høringene baseres på er: 1) Nasjonal rapport - opplysninger gitt av staten som vurderes; 2) Opplysningene i rapporter fra uavhengige menneskerettighetseksperter og -grupper, kjent som «Special Procedures», traktatorganer (komitéer som overvåker overholdelse av juridiske forpliktelser innen menneskerettigheter) og andre FN-enheter; 3) opplysninger fra andre, inkludert nasjonale menneskerettighetsinstitusjoner, regionale organisasjoner og sivile samfunnsgrupper.

De tre rapportene som danner grunnlaget for gjennomgangen av Norge den 6. mai finner du [her](https://www.ohchr.org/EN/HRBodies/UPR/Pages/NOindex.aspx).

Sted: Sal 20, Palais des Nations, Genève

Tid og dato: 09.30 - 12.30, mandag 6. mai (Genève tid, GMT +1 time)

Universell periodisk gjennomgang er en unik prosess som innebærer en periodisk gjennomgang av menneskerettighetssituasjonen i alle FNs 193 medlemsland. Siden den første høringen i april 2008 har alle de 193 FN-medlemmene blitt vurdert to ganger gjennom den første og andre UPR-syklusen. I løpet av den tredje UPR-syklusen forventes statene igjen å forklare hvilke skritt de har tatt for å gjennomføre anbefalingene de ble gitt tidligere, som de er forpliktet til å følge opp, så vel som å belyse utviklingen innen menneskerettighetene siden siste høring.

Norges delegasjon ledes av utenriksminister Ine Eriksen Søreide.

De tre landsrepresentantene som fungerer som rapportører ("troika") for høringen av Norge er Cuba, India og Somalia.

**Webcast** av høringen kan følges på <http://webtv.un.org>

Talerlisten og de skriftlige innleggene vil legges ut på [UPR Extranet](https://extranet.ohchr.org/_layouts/OHCHR.CustomLogin/OHCHRLogin.aspx?ReturnUrl=%2fsites%2fupr%2fSessions%2f33session%2fNorway%2f_layouts%2fAuthenticate.aspx%3fSource%3d%252Fsites%252Fupr%252FSessions%252F33session%252FNorway%252FPages%252Fdefault%252Easpx&Source=%2Fsites%2Fupr%2FSessions%2F33session%2FNorway%2FPages%2Fdefault%2Easpx).

UPR-arbeidsgruppen **planlegger å vedta anbefalingene** til Norge kl. 15.00 den 10. mai. Land som er under høring vil få anledning til å uttale seg om anbefalingene de har fått under høringen. Anbefalingene vil deles med media samme dag i forkant.

SLUTT

For mer informasjon og medieforespørsler, vennligst kontakt Rolando Gómez på +41 (0) 22 917 9711

For å lære mer om Universal Periodic Review, besøk: [www.ohchr.org/hrc/upr](http://www.ohchr.org/hrc/upr)

Følg FNs menneskerettighetsråd på sosiale medier:[Facebook](https://www.facebook.com/UNHRC)  [Twitter](https://twitter.com/UN_HRC)  [YouTube](https://www.youtube.com/c/UNHumanRightsCouncil)[Instagram](https://www.instagram.com/humanrightscouncil/)